বিশ্বব্যাপী মুসলিম মিল্লাত ইহুদি, খ্রিষ্টান ও জায়নবাদীদের সম্মিলিত আক্রমণের শিকার। সন্ত্রাস, মৌলবাদ ও জঙ্গিপনার কথা বলে গণতন্ত্রের ধুয়া তুলে কোথাও রাষ্ট্রীয় শক্তি হিসেবে ইসলামী শক্তিকে দাঁড়াতে দিচ্ছে না সম্্রাজ্যবাদীরা। মানবতা ও গণতন্ত্র এসব শুধু নিজেদের স্বার্থের ডিকশনারিতে আবদ্ধ। ক্ষমতার মোহে মানবতা ও গণতন্ত্রের (!) সত্যিকার স্বরূপ মুহূর্তে মুহূর্তে পাল্টে যায়। নতুন নতুন শান্তি, কল্যাণ ও সমৃদ্ধির শব্দ জন্ম নিতে থাকে। এসব শুধু নিজেদের প্রয়োজনেই। ফিলিস্তিনে হামাস নির্বাচনে জয়ী হয়ে ক্ষমতায় গিয়েছিল, তাদেরকে ক্ষমতায় থাকতে দেয়া হয়নি; মুসলমানদের আবাসভূমি ফিলিস্তিনে এখনো আমেরিকার সহায়তায় পরগাছা ইসরাইল মুসলমানদের রক্তে হোলি খেলছে, আফগানিস্তানে তালেবানদের ক্ষমতাচ্যুত করা হলো সন্ত্রাসবাদের দোহায় দিয়ে, আলজেরিয়াতেও ইসলামী শাসনকে স্থির হতে দিলো না এবং বাংলাদেশে সময়ের পরিক্রমায় বিজয়ী শক্তি হিসেবে ইসলামী হুকুমাত কায়েম হবে বুঝতে পেরে সাম্রাজ্যবাদীদের মদদপুষ্ট হয়ে আলেম-ওলামা, ইসলামী আন্দোলনের নেতা- কর্মীদের নিধনে গণহত্যা চলছে নীরবে। মিসরে ইসলামী হুকুমত কায়েম হওয়ার এক বছরের মাথায় অবৈধভাবে মিসরের ইতিহাসে প্রথম নির্বাচিত প্রেসিডেন্ট ড. মুহাম্মদ মুরসিকে ক্ষমতাচ্যুত করা হয়। এ অবৈধ ক্ষমতার দখলদার সেনাবাহিনীর বিরুদ্ধে চলতে থাকে একটানা দেশব্যাপী বিক্ষোভ। ব্রাদারহুড ও মুরসি সমর্থকদের দমানোর জন্য চলে মিসরের জনগণের ওপর নির্বিচারে গুলি। হাজার হাজার শিশু, আবাল-বৃদ্ধ-বনিতাকে হত্যা করা হলো অমানবিকভাবে; কারাগারেও নির্বিচারে গুলি করে হত্যা করতে কুণ্ঠাবোধ করেনি অসংখ্য প্রতিবাদী বনি আদমকে। শেষ আশ্রয়স্থল মসজিদেও তারা মুসলমানদের হত্যা করতে সামান্য দ্বিধা করেনি। মিসরের নীল নদ রক্তের বন্যায় লালে লাল হয়ে গেল। হাজার হাজার বনি আদমের গোঙানিতে আকাশ-বাতাস ভারী হতে থাকল প্রতিনিয়ত। এ যেন এক নব্য ফেরাউনের উত্থান, আরো রচিত হবে নির্যাতনের নতুন নতুন অধ্যায়। যেমনটি করেছিল পূর্ববর্তী শাসক জামাল নাসের। যেখানে রচিত হয়েছিল সাইয়েদ কুতুব ও জয়নব আল গাজালির শত নির্যাতনের সম্মুখে বাতিলের কাছে মাথা নত না করার ইতিহাস। মুমিনদের রক্ত, ক্ষত-বিক্ষত লাশ, জুলুম-নির্যাতন ও কারাগারের অন্ধকার প্রকোষ্ঠ ইসলামবিরোধীদের জন্য আনন্দ-উৎসবের হলেও এসব মুমিনের জীবনের অংশমাত্র আর অনাগত মর্দে মুজাহিদদের চেতনা-প্রেরণার ফল্গুধারা।